Babelscape/SREDFM huggingface dataset:
Επαρχία Κισσάμου

thumb|150px|right|Η Επαρχία Κισσάμου πριν την κατάργησή της το 1997
Η επαρχία Κισσάμου (ή Κισάμου) αποτελεί μία από τις 5 επαρχίες στις οποίες ήταν χωρισμένος διοικητικά ο νομός Χανίων μέχρι την εφαρμογή του Σχεδίου Καποδίστριας (1997). Έδρα της επαρχίας ήταν η Κίσσαμος (Καστέλι Κισσάμου), μικρή παραθαλάσσια πόλη στη βόρεια ακτή του νομού. Η επαρχία καταλάμβανε το ΒΔ τμήμα του νομού Χανίων και στα όρια της περιλαμβάνονταν οι εξής δήμοι: Δήμος Βουκολιών, Δήμος Ιναχωρίου, Δήμος Κισσάμου, Δήμος Κολυμβαρίου και Δήμος Μυθύμνης. Συνόρευε ανατολικά με την επαρχία Κυδωνίας και νότια με την επαρχία Σελίνου, ενώ βόρεια και ανατολικά βρέχεται από το Αιγαίο πέλαγος.
Διοικητική διαίρεση της Ελλάδας

:"Για παλαιότερες διοικητικές διαιρέσεις, δείτε: Διοικητικές διαιρέσεις της Ελλάδας."
Η [[Διοικητική διαίρεση της Ελλάδας (2011)|νέα διαίρεση]] σύμφωνα με το πρόγραμμα «Καλλικράτης». Κάθε χρώμα αντιστοιχεί σε [[Περιφέρειες της Ελλάδας|περιφέρεια]]. Με μαύρη γραμμή χωρίζονται οι [[Περιφερειακή ενότητα|περιφερειακές ενότητες]] (πλην Αττικής), με λευκή οι [[Δήμος|δήμοι]] (πλην πολεοδομικών συγκροτημάτων Αθηνών και Θεσσαλονίκης).
Η σημερινή διοικητική διαίρεση της Ελλάδας διαμορφώθηκε από το Πρόγραμμα Καλλικράτης και από το Πρόγραμμα Κλεισθένης Ι και ισχύει από την 1η Σεπτεμβρίου 2019. Σύμφωνα με αυτήν, η χώρα διαιρείται σε επτά αποκεντρωμένες διοικήσεις, δεκατρείς περιφέρειες και 332 δήμους, οι οποίοι με τη σειρά τους σε 4783 Κοινότητες. Οι περιφέρειες και οι δήμοι είναι αυτοδιοικούμενα νομικά πρόσωπα, δηλαδή οι αρχές τους εκλέγονται με καθολική ψηφοφορία από τους εγγεγραμμένους δημότες και με τη σειρά τους διαιρούνται σε 74 Περιφερειακές ενότητες.

Πιο συγκεκριμένα:
* Πρωτοβάθμιος οργανισμός τοπικής αυτοδιοίκησης (Ο.Τ.Α.) είναι ο "δήμος". Διοικείται από δήμαρχο και δημοτικό συμβούλιο που εκλέγονται κάθε 5 έτη με καθολική ψηφοφορία. Κάθε δήμος χωρίζεται σε διαμερίσματα με την ονομασία «δημοτικές ενότητες» και αυτές με τη σειρά τους σε «κοινότητες». Οι τελευταίες διαθέτουν δικά τους συμβούλια, ο ρόλος αυτών όμως είναι συμβουλευτικός και δεν μπορούν να λάβουν αποφάσεις.
* Δευτεροβάθμιος Ο.Τ.Α. είναι η "περιφέρεια", η οποία αντιστοιχεί σε μία ευρεία γεωγραφική περιοχή της χώρας. Διοικείται από περιφερειάρχη και περιφερειακό συμβούλιο που εκλέγονται κάθε 5 έτη με καθολική ψηφοφορία ανάμεσα στους εγγεγραμμένους δημότες των δήμων που υπάγονται στην περιφέρεια. Κάθε περιφέρεια διαιρείται σε «περιφερειακές ενότητες», οι οποίες συνήθως συμπίπτουν με τους νομούς. Κάθε περιφερειακή ενότητα διαθέτει δικό της αντιπεριφερειάρχη που προέρχεται από τον εκλογικό συνδυασμό του περιφερειάρχη.
* Η "αποκεντρωμένη διοίκηση" δεν αποτελεί θεσμό αυτοδιοίκησης αλλά διοικητικής αποκέντρωσης του κράτους. Περιλαμβάνει από 1 έως 12 νομούς και ο επικεφαλής της (με τον τίτλο «γενικός γραμματέας») διορίζεται από την Κυβέρνηση και συγκεντρώνει όλες τις αποφασιστικές αρμοδιότητες, το δε συμβούλιό της, στο οποίο συμμετέχουν οι οικείοι αιρετοί περιφερειάρχες και εκπρόσωποι των περιφερειακών ενώσεων δήμων, έχει κυρίως συμβουλευτικό χαρακτήρα.

Εξαίρεση σε όλα τα παραπάνω αποτελεί το Άγιο Όρος, το οποίο αποτελεί μεν ελληνικό έδαφος, αλλά αυτοδιοικείται με τους δικούς του θεσμούς βάσει του "Καταστατικού Χάρτη του Αγίου Όρους" του 1924.
Χάμχουνγκ

Το Χάμχουνγκ (κορεατικά:"함흥시") είναι η δεύτερη μεγαλύτερη πόλη της Βόρειας Κορέας. Είναι η πρωτεύουσα της επαρχίας Νότιας Χάμγκιονγκ, δηλαδή το Χάμγκιονγκναμ-ντο, και το 2008 είχε 768.551 κατοίκους.
Σάουν Τουμπ

Ο Σάουν Τουμπ (αγγ. Shaun Toub) είναι Ιρανό-Αμερικανός ηθοποιός. Γνωστός για τη συμμετοχή στις ταινίες "Crash", "The Kite Runner", "Iron Man" και "The Last Airbender".
Genesis Awards

thumb|right|200px|Λογότυπο του βραβείου
Τα Genesis Awards είναι παγκόσμια βραβεία, τα οποία απονέμονται από τη The Humane Society of the United States σε προσωπικότητες των μέσων μαζικής ενημέρωσης για την προώθηση θεμάτων που αφορούν τα δικαιώματα των ζώων. Διοργανώνονται κάθε Μάρτιο στο Μπέβερλι Χιλς της Καλιφόρνιας. Γνωστοί βραβευμένοι είναι ο Πίτερ Γκάμπριελ, η Τζένι Γκούνταλλ, ο Πίτερ Τζέννιγκς, ο Ντέιβιντ Ε. Κέλλεϋ, ο Σερ Πωλ ΜακKάρτνεϋ, ο Άρθουρ Μίλερ και ο Πρινς, καθώς και δημοσιογράφοι, σεναριογράφοι ταινιών και ντοκιμαντέρ, οι οποίοι εργάζονται εκτός ΗΠΑ.
Ο Τελευταίος Μαχητής του Ανέμου

Ο Τελευταίος Μαχητής του Ανέμου (πρωτότυπος τίτλος: The Last Airbender) είναι αμερικάνικη ταινία επιστημονικής φαντασίας, βασισμένη στον πρώτο κύκλο της σειράς κινουμένων σχεδίων "Άβαταρ: Ο Τελευταίος Μαχητής του Ανέμου". Αποτελεί το πρώτο μέρος της ομώνυμης τριλογίας.
Αφροδίτη Κοσμά

H Αφροδίτη Κοσμά (Νίκαια, 6 Ιουνίου 1983), είναι Ελληνίδα πρώην διεθνής καλαθοσφαιρίστρια και νυν προπονήτρια. Διαθέτοντας ύψος 1,87 μέτρα αγωνιζόταν ως Σμολ και Πάουερ φόργουορντ. Από το 2021 αποτελεί την προπονήτρια της γυναικείας ομάδας του Πανελευσινιακού.
Ραδιοφωνικός Σταθμός της Εκκλησίας της Ελλάδος

Ο Ραδιοφωνικός Σταθμός της Εκκλησίας της Ελλάδος είναι ελληνικός ραδιοφωνικός σταθμός, o οποίος ανήκει στην Επικοινωνιακή και Μορφωτική Υπηρεσία της Ιεράς Συνόδου της Εκκλησίας της Ελλάδος.

Εξέπεμψε για πρώτη φορά στις 19 Φεβρουαρίου του 1989 (Κυριακή της Ορθοδοξίας), μετά τον αγιασμό και το μήνυμα που απηύθυνε ο Αρχιεπίσκοπος Σεραφείμ.

Αρχικά, ο σταθμός εξέπεμπε στους 89.4 MHz μέχρι το 2001, που έγινε κατανομή των συχνοτήτων και σήμερα, στην περιοχή των Αθηνών εκπέμπει στην συχνότητα 89.5 MHz.

Το Ραδιόφωνο της Εκκλησίας, από τις 28 Σεπτεμβρίου 2009, εκπέμπει το νέο του πρόγραμμα με κύριους θεματικούς άξονες – ζώνες εκπομπών: Ενημερωτικές Εκπομπές, Ειδήσεις, Γνωριμία με την Ορθόδοξη Πίστη, Ανθρώπινες Σχέσεις, Εκκλησία και Κόσμος, Η Μουσική των Αγγέλων (Βυζαντινή Μουσική), Αρχαία, Ρωμαϊκή και Βυζαντινή Ιστορία και Ελληνική Γλώσσα, Ελληνική Παραδοσιακή Μουσική, Ανάγνωση Πατρικών Κειμένων, Περιβάλλον, Εικαστικά και Πολιτιστικά, Λογοτεχνία, Ορθόδοξη Τέχνη-Αγιογραφία, Αρχιτεκτονική, Κλασσική Μουσική, Ελληνικό Τραγούδι, Εικαστικά, Βιβλιοκρισία, Ελεύθερα Θέματα.

Από τον Ιούνιο του 2009 το πρόγραμμα του Ραδιοσταθμού μεταδίδεται και μέσω του Δορυφόρου Hotbird σε όλο τον κόσμο. Το πρόγραμμα υποστηρίζεται από το Τεχνικό, Διοικητικό και Επιστημονικό προσωπικό του σταθμού. Η παρουσίαση του νέου προγράμματος πραγματοποιήθηκε την Πέμπτη 22 Οκτωβρίου 2009, ώρα 12:00, στο Σαρόγλειο Μέγαρο.

Η μετεγκατάσταση του Ραδιοφωνικού Σταθμού της Εκκλησίας της Ελλάδος στο κτίριο της οδού Αθηνάς 30, στο κέντρο της Αθήνας, πραγματοποιήθηκε τον Απρίλιο του 2012.

Γίνεται προσπάθεια αναβάθμισης του διαδικτυακού τόπου του Ραδιοφώνου της Εκκλησίας και επιπλέον παρέχεται η δυνατότητα σε όλο και περισσότερους ακροατές από όλο τον κόσμο να παρακολουθούν ταυτόχρονα, μέσω διαδικτύου, τον Ραδιοφωνικό Σταθμό της Εκκλησίας της Ελλάδος.

Εμπλουτίζεται συνεχώς με σύγχρονες μεθόδους πολυμεσικής παρουσίας, όπως streaming audio podcast, video και άλλα.
Ειρήνη Μητροπούλου

H Ειρήνη Μητροπούλου, γεννημένη στις 23 Ιουνίου 1975 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 1,88 μέτρα αγωνίζεται ως Center.
Xbox Live Marketplace

thumb|right|250px|Το σήμα του Xbox Live Marketplace
Το Xbox Live Marketplace (XBLM, νυν Xbox Games Store) είναι πλατφόρμα ψηφιακής διανομής για τις κονσόλες της Microsoft, Xbox 360 και Xbox One.
Άσαμ

Το Άσαμ είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο ΒΑ. άκρο της χώρας και η συνολική της έκταση είναι 78.438 τ.χλμ., ενώ ο πληθυσμός της 29.198.000. Πρωτεύουσά της είναι η πόλη Ντισπούρ.
Μπιχάρ

Η Μπιχάρ είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο ανατολικό τμήμα της χώρας και η συνολική της έκταση είναι 99.200 τ.χλμ., ενώ ο πληθυσμός της περίπου 83.000.000. Πρωτεύουσά της είναι η πόλη Πάτνα.
Γεώργιος Δρυς

Ο Γεώργιος Δρυς (Κέρκυρα, 1944 - 3 Ιουνίου 2021) ήταν Έλληνας πολιτικός και φυσικός.
TV Guide

Το TV Guide είναι αμερικάνικη εβδομαδαία εφημερίδα.
Άντρα Πραντές

Η Άντρα Πραντές είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο ΝΑ. τμήμα της χώρας και η συνολική της έκταση είναι 162.970 τ.χλμ. ενώ ο πληθυσμός της 49.386.799 κάτοικοι το 2011 (ή 84,665,533 κάτοικοι συμπεριλαμβανομένης της Τελανγκάνα, η οποία έγινε ξεχωριστή πολιτεία το 2014). Πρόκειται για την τέταρτη μεγαλύτερη σε έκταση πολιτεία της Ινδίας και την πέμπτη σε πληθυσμό. 
Πρωτεύουσά της είναι η πόλη Χαϊντεραμπάντ, η πολυπληθέστερη της πολιτείας. Λόγω της διάσπασης της πολιτείας μετά την απόσχιση της Τελανγκάνα και την μετατροπή της σε ξεχωριστή Ομόσπονδη πολιτεία, η ντε φάκτο πρωτεύουσα είναι το Αμαραβάτι. Σύμφωνα με τον Νόμο Αναδιοργάνωσης του Άντρα Πραντές το 2014, αναφέρεται ότι το Χαϊντεραμπάντ θα είναι η πρωτεύουσα της Τελανγκάνα και του Άντρα Πραντές για μια περίοδο όχι μεγαλύτερη των 10 χρόνων, και ότι μια νέα πρωτεύουσα θα αναπτυχθεί ανάμεσα στο Γκουντούρ και την Βιτζαϊγιάντα.
Τζαμού και Κασμίρ

Η Τζαμού και Κασμίρ, ή "Τζαμμού και Κασμίρ" είναι κατακτημένη ενωσιακή επικράτεια και πρώην πολιτεία της Ινδίας και βρίσκεται στο βορειότερο τμήμα της χώρας, κυρίως στα Ιμαλάια. Στο νότιο συνορεύει με τις πολιτείες Χιμάτσαλ Πραντές και Παντζάμπ.

Προηγουμένως ανεξάρτητο πριγκιπάτο, η περιοχή είναι αντικείμενο περιφερειακής σύγκρουσης από τρεις χώρες: Την Ινδία, το Πακιστάν και την Κίνα. Το Πακιστάν έχει αφήσει αυτόνομο το έδαφος που κατέχει (Αζάντ Τζαμμού και Κασμίρ). Στις 5 Αυγούστου 2019, Η Ινδία ψήφισε την διάσπαση της πολιτείας Τζαμμού και Κασμίρ στις ενωσιακές επικράτειες Τζαμμού και Κασμίρ και Λαντάχ, μετά την ανάκληση του άρθρου 370 για την παροχή αυτονομίας στο Τζαμού και Κασμίρ. Είναι η πρώτη πολιτεία της Ινδίας που μετατρέπεται σε ενωσιακή επικράτεια.
Μπαγκουαζάνγκ

Ο [[Σούν Λού-τ-άνγκ]] δείχνει μπαγκουαζάνγκ
Το Μπαγκουαζάνγκ (Bāguàzhǎng) είναι μια από τις Κινέζικες πολεμικές τέχνες της σχολής του Γούνταγκ.
Castellers de la Vila de Gràcia

"2 de 7" of Castellers de la Vila de Gràcia in [[Granollers]] (November 2007)
"4 de 8" of Castellers de la Vila de Gràcia in [[Lleida]] (24-10-2009)
"5 de 7" in the Diada de [[La Mercè]] (24/09/2009)
"Vano de cinc" of Castellers de la Vila de Gràcia at Plaça de la Vila de Gràcia in the [[Festa Major de Gràcia]] (22/08/2009)
"3 de 7 aixecat per sota" about to be loaded. [[Festa Major de Gràcia]] (22/08/2009)

Οι Castellers de la Vila de Gràcia, οι οποίοι δημιουργήθηκαν το 1996, είναι μια ομάδα η οποία φτιάχνει ανθρώπινα κάστρα ("colla castellera"), και εδρεύει στην Vila de Gràcia. Το χρώμα των πουκαμίσων τους είναι το μπλε του ναυτικού.

Το πρώτο “4 de 8” ( ένα ανθρώπινο κάστρο ύψους 8 επιπέδων με 4 ανθρώπους στο κάθε επίπεδο) “ανυψώθηκε” από τους Castellers de Gràcia (το να “ανυψωθεί” ένα κάστρο σημαίνει να ξεκινήσει και να τελειώσει χωρίς να υπάρξει καμία πτώση) στις 17 Αυγούστου 2003 στην πλατεία Plaça de la Vila de Gracia.

Οι καλύτερες παραστάσεις τους είναι : 4 de 8, 3 de 8 (c) και 5 de 7.

Μέχρι το 2008, οι Castellers de la Vila de Gràcia έχουν συμμετάσχει τέσσερις φορές στον διαγωνισμό ανθρώπινων κάστρων , ο οποίος εορτάζεται κάθε δύο χρόνια στην Ταρραγόνα: Το 2002, 2004, 2006 και το 2008.

Είναι κοινώς γνωστοί ως “Η ομάδα των μπλε” (colla dels blaus), εξαιτίας του χρώματος των πουκαμίσων τους ή “Η ομάδα των φοιτητών” (colla dels estudiants) εξαιτίας της νεαρής ηλικίας των περισσότερων μελών της.

Οι Castellers de la Vila de Gràcia κάνουν επίσης μια σύντομη εμφάνιση στην ταινία L'auberge espagnole του Cédric Klapisch.
Εναλλακτική ροκ

Η Εναλλακτική ροκ (αγγλ.: "Alternative rock") ή alt-rock είναι είδος της ροκ μουσικής που εμφανίστηκε στη δεκαετία του 1980 και έγινε ευρέως δημοφιλές στη δεκαετία του 1990. Η εναλλακτική ροκ αποτελείται από διάφορες υποκατηγορίες και είδη που ξεκίνησαν να προκύπτουν από την ανεξάρτητη μουσική σκηνή, απ' τη δεκαετία του 1980, όπως η Γκραντζ, η Μπριτ ποπ, η Γκόθικ, η Ίντι ποπ και άλλα. Αυτά τα είδη συνδέονται με το ύφος του Πανκ ροκ, το οποίο έθεσε τα θεμέλια για την εναλλακτική ροκ, τη δεκαετία του 1970.
Mongrel

Ο Mongrel είναι μια βιβλιοθήκη HTTP ανοικτού κώδικα και εξυπηρετητής ιστού για εφαρμογές Ιστού σε Ruby, που γράφτηκε από το Zed Shaw. Χρησιμοποιεί απλό HTTP, αντί για FastCGI ή SCGI, για να επικοινωνήσει με άλλους εξυπηρετητές που μπορεί να ανήκουν στα στρώματα μπροστά από αυτόν.

Είναι συνηθισμένο να ρυθμίζεται ο Apache 2.2 να εκτελείται για την εξισορρόπηση φόρτου (load balancing) με τη χρήση του mod_proxy_balancer μαζί με διάφορα στιγμιότυπα του Mongrel, κάθε ένα από τα οποία τρέχει σε διαφορετική πόρτα. Η ρύθμιση αυτή γίνεται πολύ εύκολα από το εργαλείο ρύθμισης mongrel_cluster. Ο Apache μπορεί να κατανείμει τα εισερχόμενα αιτήματα στις διαθέσιμες διεργασίες του Mongrel, και, με προσεκτικές ρυθμίσεις, ακόμα και να εξυπηρετήσει αιτήσεις για στατικό περιεχόμενο χωρίς να απευθύνεται στον Mongrel. Μέχρι πρόσφατα, το Twitter ήταν σημαντικό δείγμα αυτής της ρύθμισης.

Ο Apache μπορεί να παραλειφθεί και να εγκατασταθεί μια συστοιχία του Mongrel (Mongrel cluster) με κάποιον εναλλακτικό εξυπηρετητή ιστού όπως ο nginx ή ο lighttpd, και έναν εξισορροπητή φορτίου (load balancer) όπως ο Pound ή κάποια λύση βασισμένη σε υλικό.
Α.Μ.Σ. Άρης Ζυγού

Ο Α.Μ.Σ. Άρης Ζυγού είναι αθλητικός σύλλογος στο Ζυγό του νομού Καβάλας. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Ζυγού.
JB Hi-Fi

H JB Hi-Fi είναι εταιρία για CD, DVD, Blu-ray και βιντεοπαιχνίδια, και έδρα της είναι η Αυστραλία.
Αλνιλάμ

Ο Αλνιλάμ ("Alnilam"), γνωστός και ως ε Ωρίωνος (ε Ori), είναι ένας μπλε υπεργίγαντας αστέρας στον αστερισμό Ωρίωνα που πάλλεται ελαφρά κατά 0,1 βαθμό. Ο αστέρας φέρει και το όνομα 46 Ωρίωνος (ονομασία κατά Τζον Φλάμστηντ). Είναι το κεντρικό άστρο της Ζώνης του Ωρίωνα (τα άλλα δύο άστρα είναι ο Μιντάκα και ο Αλνιτάκ) και περιβάλλεται από το μοριακό νέφος NGC 1990 το οποίο φωτίζεται αντανακλώντας το φως του Αλνιλάμ.

Ο Αλνιλάμ είναι το τέταρτο λαμπρότερο άστρο του Ωρίωνα και το τριακοστό λαμπρότερο σε όλο τον ουρανό. Επιπλέον, ο Αλνιλάμ έχει τη μεγαλύτερη βολομετρική λαμπρότητα από όλα τα λαμπρά άστρα του ουρανού.
Κατήχηση της Χαϊδελβέργης

thumb|200px|right|Έκδοση του 1563, της Κατήχησης της Χαϊδελβέργης
Η Κατήχηση της Χαϊδελβέργης είναι Προτεσταντικό ομολογιακό κείμενο για τη διδασκαλία Μεταρρυθμισμένων Χριστιανών, με τη μορφή ερωταπαντήσεων. Έχει μεταφραστεί σε πολλές γλώσσες και η επιρροή της θεωρείται σημαντική για την Μεταρρυθμισμένη θεολογία. Η Κατήχηση της Χαϊδελβέργης είναι ευρέως αποδεκτή από τις Μεταρρυθμισμένες και τις Πρεσβυτεριανές εκκλησίες, καθώς και από την Ελληνική Ευαγγελική Εκκλησία.
The Hollywood Reporter

Το The Hollywood Reporter είναι αμερικανικό εβδομαδιαίο περιοδικό, που μαζί με το επίσης εβδομαδιαίο περιοδικό Variety θεωρούνται τα δύο σημαντικότερα έντυπα στον χώρο της βιομηχανίας του θεάματος. Το πρώτο τεύχος του κυκλοφόρησε στις 3 Σεπτεμβρίου του 1930, με εκδότη τον William R. Wilkerson, και μέχρι το 1936 το περιοδικό είχε καταφέρει να αποκτήσει δύναμη στον χώρο της. Στα τέλη της δεκαετίας του 1930 ο Wilkerson ήρθε σε κόντρα με το Σωματείο Σεναριογράφων, καθώς το θεωρούσε προπύργιο του Κομμουνισμού στο Χόλιγουντ. Στις 29 Ιουλίου 1946 δημοσίευσε στο περιοδικό ένα κείμενο με τίτλο «A Vote For Joe Stalin» που περιείχε τα ονόματα διαφόρων στελεχών του Σωματείου που θεωρούσε Κομμουνιστές. Η λίστα αυτή, που ονομάστηκε "Billy’s Blacklist", ήταν μια πρώτη καταγραφή στελεχών της βιομηχανίας του θεάματος που κατηγορούνταν πως είχαν σχέσεις με τον Κομμουνισμό, και που αργότερα στα χρόνια του Μακαρθισμού εμαφανίστηκε με την πρακτική της «Μαύρης Λίστας του Χόλιγουντ». Μετά τον θάνατο του Wilkerson το The Hollywood Reporter άλλαξε διάφορους ιδιοκτήτες, ενώ σήμερα ανήκει στην e5 Global Media.
Madrugada

Οι Madrugada ήταν Νορβηγικό ροκ συγκρότημα που δημιουργήθηκε στην πόλη Στοκμάρκενς το 1992. Το συγκρότημα αρχικά αποτελούνταν από τα μέλη Σίβερτ Χόιεμ (φωνητικά), Ρόμπερτ Μπούρας (κιθάρα) και Frode Jacobsen (μπάσο).

Οι Madrugada ήταν γνωστοί για τον χαρακτηριστικό νωχελικό και ελαφρά μελαγχολικό τους ήχο. Είχαν δώσει αρκετές επιτυχημένες συναυλίες στην Ελλάδα. Μετά το θάνατο του κιθαρίστα τους, Ρόμπερτ Μπούρας στις 12 Ιουλίου 2007, αποφάσισαν να ολοκληρώσουν τις ηχογραφήσεις τους και στις 15 Νοεμβρίου 2008 πραγματοποίησαν την τελευταία τους συναυλία στο Όσλο. Ο τραγουδιστής τους, Σίβερτ Χόιεμ, ακολουθεί σόλο καριέρα.

Το 2019 το συγκρότημα έσμιξε ξανά στην 20η επέτειο του πρώτου τους δίσκου industrial silence, με μια πετυχημένη περιοδία σε όλη την Ευρώπη.
Ομολογητική Εκκλησία

Η Ομολογητική Εκκλησία (γερμ.: "Bekennende Kirche") ήταν Προτεσταντική εκκλησία στη Ναζιστική Γερμανία, η οποία αποσπάστηκε από την επικρατούσα εκκλησιαστική δομή της χώρας, αντιδρώντας στην προσπάθεια που γινόταν να καλλιεργηθεί, υπό την αιγίδα της κυβέρνησης, η ναζιστική ιδεολογία μέσα στους κόλπους της.
Αταλάντη Τασουλή

H Αταλάντη Τασουλή, γεννημένη στις 28 Σεπτεμβρίου 1976 στο Κολοράντο, Η.Π.Α., είναι Ελληνίδα διεθνής καλαθοσφαιρίστρια. Διαθέτοντας ύψος 1,78 μέτρα αγωνίζεται ως Shooting Guard.
HMV

thumb|right|200px|Το σήμα της εταιρίας 

Η HMV Group είναι Βρετανική εταιρία, με έδρες στην Δημοκρατία της Ιρλανδίας, τις ΗΠΑ, το Καναδά, στην Αυστραλία, στο Χονγκ Κονγκ, στην Ιαπωνία και στην Ινδία.
Κάρλος Καστανιέδα

Ο Κάρλος Καστανιέδα ("Carlos César Salvador Arana Castañeda", 25 Δεκεμβρίου 1925 – 27 Απριλίου 1998) που γεννήθηκε στο Περού αλλά αργότερα πήρε την Αμερικανική υπηκοότητα ήταν ανθρωπολόγος και συγγραφέας. Ξεκινώντας το 1968 με τη δημοσίευση του "Οι Διδασκαλίες του Δον Χουάν", ο Καστανιέδα έγραψε μια σειρά βιβλίων που περιγράφει τη μαθητεία του στον παραδοσιακό Μεσο-αμερικανικό σαμανισμό. Τα 12 βιβλία του έχουν πουλήσει περισσότερα από 8 εκατομμύρια αντίτυπα σε 17 χώρες. Τα βιβλία και ο Καστανιέδα, ο οποίος σπάνια μιλούσε σε κοινό για τη δουλειά του, υπήρξαν αμφιλεγόμενοι για πολλά χρόνια. Οι υποστηρικτές πιστεύουν ότι τα βιβλία είναι είτε αληθή, είτε πολύτιμες εργασίες στη φιλοσοφία και περιγραφές πρακτικών οι οποίες επιτρέπουν μια αυξημένη επίγνωση. Για πολλά χρόνια, οι ανθρωπολόγοι θεωρούσαν τη δουλειά του σημαντική και αυθεντική, ωστόσο μια σειρά αποκαλύψεων τα επόμενα χρόνια έθεσαν υπό αμφισβήτηση την ειλικρίνεια του Καστανιέδα. Οι ακαδημαϊκοί κριτικοί τώρα υποστηρίζουν ότι τα βιβλία του είναι έργα μυθιστορηματικά, υποδεικνύοντας τις πολλές εσωτερικές αντιθέσεις και ασυμφωνίες ανάμεσα στα βιβλία και στα ανθρωπολογικά δεδομένα, στις εναλλακτικές πηγές που θα μπορούσε να αντλήσει ο Καστανιέδα λεπτομερείς πληροφορίες για τις σαμανιστικές πρακτικές καθώς και στην έλλειψη υποστηρικτικών αποδείξεων.

Στα βιβλία του, ο Καστανιέδα διηγείται σε πρώτο πρόσωπο αυτά που υποστηρίζει ότι αποτελούν τη μαθητεία του σε έναν Γιάκι Σαμάνο που ονομάζεται Δον Χουάν Μάτους τον οποίο συνάντησε το 1960. Ο Καστανιέδα έγραψε ότι αναγνωρίστηκε από τον Δον Χουάν Μάτους να έχει τον ενεργειακό σχηματισμό του "ναγουάλ", τον οποίο εφόσον τον διάλεγε το πνεύμα θα μπορούσε να γίνει ο ηγέτης μιας ομάδας πολεμιστών. Χρησιμοποίησε επίσης τον όρο "ναγουάλ" για να σηματοδοτήσει το μέρος της αντίληψης το οποίο βρίσκεται στην περιοχή του αγνώστου, ωστόσο είναι δυνατόν ο άνθρωπος να το φτάσει, το οποίο υπονοεί για την ομάδα των μάγων του, ότι ο Δον Χουάν ήταν με κάποιον τρόπο ο σύνδεσμος με αυτό το άγνωστο. Ο Καστανιέδα συχνά αναφέρεται σε αυτή την άγνωστη περιοχή ως "μη συνηθισμένη πραγματικότητα", κάτι το οποίο δείχνει ότι αυτή η περιοχή αποτελεί μια "πραγματικότητα", αλλά είναι θεμελιωδώς διαφορετική από τη συνηθισμένη φύση της πραγματικότητας της οποίας την εμπειρία έχουμε ως ανθρώπινα όντα τα οποία είναι απορροφημένα στις καθημερινές τους ασχολίες μέσω της κοινωνικής διαμόρφωσης και εκπαίδευσής τους. Η συνηθισμένη πραγματικότητα όπως έχουν την εμπειρία της οι άνθρωποι είναι απλώς μια "περιγραφή" η οποία έχει τοποθετηθεί μέσω της "εξημέρωσης" στη συνείδησή τους από τη στιγμή που ήταν βρέφη. 

Ο Καστανιέδα αποσύρθηκε από τη δημόσια θέα το 1973, ζώντας σε ένα σπίτι με τις τρεις "μάγισσες", γυναίκες που είχαν κόψει τις σχέσεις με τις οικογένειές τους και είχαν αλλάξει τα ονόματά τους. Ίδρυσε την "Cleargreen", έναν οργανισμό που προωθούσε την Προένταση (Tensegrity), μια σειρά ασκήσεων υποτίθεται Τολτέκικης προέλευσης και ισχυρίζονταν ότι ήταν ιδιαίτερα δυνατές πνευματικά. Μετά το θάνατο του Καστανιέδα το 1998, οι τρεις μάγισσες και άλλοι άνθρωποι που ήταν συνδεδεμένοι με τον Καστανιέδα εξαφανίστηκαν από την κοινή θέα.
Όσκαρ Κούλμαν

Ο Όσκαρ Κούλμαν (γερμ./γαλλ.: "Oscar Cullmann", 25 Φεβρουαρίου 1902-16 Ιανουαρίου 1999) ήταν χριστιανός θεολόγος της λουθηρανικής παράδοσης. Είναι γνωστός ως ένας από τους σπουδαιότερους πρωταγωνιστές στην Οικουμενική κίνηση. Ήταν επίσης δραστήριος στο διάλογο μεταξύ Λουθηρανών και Ρωμαιοκαθολικών. Κλήθηκε ως παρατηρητής στη Δεύτερη Σύνοδο του Βατικανού. Κυκλοφορούν αρκετά βιβλία του στα ελληνικά.
Στυμφαλία

Η Στυμφαλία είναι ελώδης λίμνη της ορεινής Κορινθίας. Βρίσκεται σε ένα οροπέδιο σε υψόμετρο 600 μέτρων ανάμεσα στα όρη Κυλλήνη και Ολίγυρτος. Διατηρεί νερό κυρίως τους χειμερινούς μήνες και η έκτασή της φτάνει τα 3,5 τ.χλμ. Το βάθος της Λίμνης στα σημεία οπού καλύπτεται μονίμως από νερό κυμαίνεται από 2 / 2,5 μέτρα την Άνοιξη και μισό (0,5) περίπου μέτρο στις αρχές του Φθινοπώρου.
Τζέισον Άιζακς

Ο Τζέισον Άιζακς ("Jason Isaacs", 6 Ιουνίου 1963) είναι Άγγλος ηθοποιός. 

Γεννήθηκε στις 6 Ιουνίου του 1963 στο Λίβερπουλ στην Αγγλία και είναι περισσότερο γνωστός για τον ρόλο του ως Λούσιους Μαλφοΐ στην σειρά ταινιών "Χάρι Πότερ" και για τον ρόλο του Μάικλ Κάφφεε στην τηλεοπτική σειρά "Brotherhood". Πέρα από την συμμετοχή του σε κινηματογραφικές ταινίες, έχει συμμετάσχει σε τηλεοπτικές σειρές καθώς και σε θεατρικές παραστάσεις.
Μπάρμπαρα Μπουσέ

Η Μπάρμπαρα Μπουσέ, ("Barbara Bouchet", αληθινό όνομα "Barbara Goutscher") είναι μια ηθοποιός Γερμανικής καταγωγής. Αν και στη διάρκεια της μακροχρόνιας καριέρας της εμφανίστηκε σε περισσότερα από 80 φιλμ και τηλεοπτικές παραγωγές, μεταξύ των οποίων η παρωδία κατασκοπικών ταινιών "Casino Royale" (1967), το μιούζικαλ "Sweet Charity" (1969) και η δημοφιλής τηλεοπτική σειρά "Σταρ Τρεκ", έγινε κυρίως γνωστή και αστέρι πρώτου μεγέθους στην Ιταλία και την Ευρώπη με τη συμμετοχή της σε μερικά από τα κορυφαία τζιάλι και δεκάδες σεξοκωμωδίες.
Mercedes-Benz R170

Το Mercedes-Benz R170, γνωστό και ως Mercedes-Benz SLK-Class R170, ήταν ένα κάμπριο αυτοκίνητο με μεταλλική αναδιπλούμενη οροφή, το οποίο παρήχθη από τη γερμανική αυτοκινητοβιομηχανία Mercedes-Benz, από τον Ιούλιο του 1996 έως τον Απρίλιο του 2004. Ήταν η πρώτη γενιά της SLK-Class και, παράλληλα, το πρώτο μοντέλο στην ιστορία της Mercedes-Benz με μεταλλική αναδιπλούμενη οροφή. Τελικώς αντικαταστάθηκε τον Μάρτιο του 2004 από το Mercedes-Benz R171, που ήταν η δεύτερη γενιά της SLK-Class. Συνολικά κατασκευάστηκαν 311.222 αντίτυπα σειράς R170.
Science

Το Science ("Επιστήμη") (ISSN 0036-8075 (έντυπο), 1095-9203 (web)) είναι το ακαδημαϊκό περιοδικό της "Αμερικανικής Ένωσης για την Πρόοδο της Επιστήμης" ("AAAS") και θεωρείται ένα από τα υψηλότερου κύρους επιστημονικά περιοδικά στον κόσμο. Το επιστημονικό περιοδικό, που πρωτοεκδόθηκε το 1880, κυκλοφορεί εβδομαδιαία και έχει περίπου 130.000 συνδρομητές για την έντυπη έκδοση. Επειδή οι συνδρομές ιδρυμάτων και η διαδικτυακή πρόσβαση εξυπηρετούν ένα ευρύτερο κοινό, εκτιμάται ότι το αναγνωστικό κοινό είναι ένα εκατομμύριο άνθρωποι.

Ο κύριος στόχος του περιοδικού είναι η δημοσίευση σημαντικής πρωτότυπης επιστημονικής έρευνας και σχολιασμού της έρευνας, αλλά το Sciense δημοσιεύει επίσης ειδήσεις που σχετίζονται με επιστήμες, απόψεις σχετικά με την πολιτική της επιστήμης και άλλα θέματα που παρουσιάζουν ενδιαφέρον για τους επιστήμονες και άλλους που ασχολούνται με τις ευρείες συνέπειες της επιστήμης και της τεχνολογίας. Αν και τα περισσότερα επιστημονικά περιοδικά εστιάζουν σε ένα συγκεκριμένο πεδίο, το Sciense και το ανταγωνιστικό του Nature καλύπτουν το πλήρες φάσμα των επιστημονικών κλάδων. Ο παράγοντας επιπτώσεων του Sciences για το 2013 ήταν 31.477 (όπως μετράται από την Thomson ISI).

Παρόλο που είναι το περιοδικό της Αμερικανικής Ένωσης για την Πρόοδο της Επιστήμης, η συμμετοχή στο AAAS δεν είναι υποχρέωση για δημοσίευση στο Sciense. Μελέτες γίνονται δεκτές από συγγραφείς σε όλο τον κόσμο. Ο ανταγωνισμός για τη δημοσίευση στο Sciense είναι πολύ έντονη, καθώς ένα άρθρο που δημοσιεύθηκε σε ένα τόσο ιδιαίτερα παραπεμπόμενο περιοδικό μπορεί να οδηγήσει στην προσοχή και την εξέλιξη της σταδιοδρομίας των συγγραφέων. Λιγότερο από το 10% των άρθρων που υποβάλλονται στους εκδότες γίνονται αποδεκτά για δημοσίευση και όλα τα άρθρα έρευνας υπόκεινται σε αξιολόγηση από ομότιμους κριτές πριν από την εμφάνισή τους στο περιοδικό.

Το 2007 το Science (μαζί με το Natura), έλαβε το Βραβείο Πρίγκιπας της Αστούριας για τις Επικοινωνίες και την Ανθρωπότητα.

Το Sciense έχει έδρα την Ουάσιγκτον των ΗΠΑ, με μια δεύτερη έδρα στο Κέμπριτζ της Αγγλίας.
Mercedes-Benz W245

Το Mercedes-Benz W245, γνωστό και ως B-Class W245, ήταν ένα μικρομεσαίο πολυχρηστικό αυτοκίνητο (MPV) που παρήχθη από τη γερμανική αυτοκινητοβιομηχανία Mercedes-Benz, από τον Ιούνιο του 2005 έως τον Ιούνιο του 2011. Βασίστηκε στην Mercedes-Benz A-Class W169, δηλαδή στη δεύτερη γενιά της Mercedes A-Class, με την οποία μοιραζόταν τα δομικά στοιχεία και τα μηχανικά μέρη. Η W245 ήταν και το πρώτο μοντέλο της εταιρείας που εισήγαγε την ονομασία B-Class. Αντικαταστάθηκε τον Σεπτέμβριο του 2011 από το Mercedes-Benz W246, που ήταν η δεύτερη γενιά της B-Class.

H πρώτη γενιά της B-Class διατέθηκε με μια πληθώρα κινητήρων βενζίνης και πετρελαίου, όλοι τους τετρακύλινδροι σε σειρά, με χωρητικότητες από 1.5 έως 2.0 λίτρα, ισχύος από 95 έως 193 ίππους.
Γκιρεσούνσπορ

Η Γκιρεσούνσπορ (τουρκικά: "Giresunspor") είναι ποδοσφαιρικός σύλλογος της Τουρκίας με έδρα την Κερασούντα. Ιδρύθηκε το 1925 και το 1967 συγχωνεύτηκε με τους συλλόγους Γεσιλτεπέσπορ (Yeşiltepespor), Ακινγκεντσλίκσπορ (Akıngençlikspor) και Μπεσικτάς Σπορ (Beşiktaşspor). Αγωνίστηκε στην Σούπερ Λίγκα της Τουρκίας τις χρονιές 1971-1977, ενώ σήμερα αγωνίζεται στην Πρώτη Κατηγορία Τουρκίας.

Έδρα της είναι το γήπεδο Γκιρεσούν Ατατούρκ με χωρητικότητα 12.191 θέσεων. Τα χρώματα της είναι το άσπρο και το πράσινο.
Δον Χουάν Μάτους

Ο Δον Χουάν Μάτους είναι μια σημαντική φιγούρα στη σειρά των βιβλίων σαμανισμού του Κάρλος Καστανιέδα. Περιγράφεται ως ένας Ινδιάνος Γιάκι τον οποίο γνώρισε για πρώτη φορά ο Καστανιέδα σε ένα σταθμό λεωφορείων στη Γιούμα της Αριζόνα στις αρχές της δεκαετίας του 1960. Το κατά πόσον πρόκειται για ένα υπαρκτό πρόσωπο είναι θέμα για το οποίο έχουν υπάρξει διαφωνίες κατά καιρούς. Οι πρακτικές και τα πιστεύω του Δον Χουάν φαίνονται ασύμβατες με την καταγωγή του ως Ινδιάνος Γιακί. Ο ηλικιωμένος άντρας, ποτέ δεν λέει ότι αυτό είναι το πραγματικό του όνομα. Απλώς αναφέρει ότι τουλάχιστον για τον Καστανιέδα είναι ο Χουάν Μάτους.
NTSC

Το NTSC, συντομογραφία του National Television System Committee, είναι αναλογικό τηλεοπτικό σύστημα, το οποίο χρησιμοποιείται σε πολλές περιοχές της Βορείου Αμερικής, στη Μιανμάρ, στη Νότια Κορέα, στη Ταϊβάν, στην Ιαπωνία, στις Φιλιππίνες και σε περιοχές του Ειρηνικού Ωκεανού.
Παλαιοί Πιστοί

Στην ιστορία της Ρωσικής Ορθόδοξης εκκλησίας οι Παλαιοί Πιστοί (ρωσικά: старове́ры ή старообря́дцы) διαχωρίστηκαν μετά το 1666-1667 από την επίσημη Ρωσική Ορθόδοξη Εκκλησία ως διαμαρτυρία ενάντια στις εκκλησιαστικές μεταρρυθμίσεις που εισήγαγε ο Πατριάρχης Νίκων.

Οι Παλαιοί Πιστοί συνεχίζουν τις λειτουργικές πρακτικές τις οποίες η Ρωσική Ορθόδοξη Εκκλησία διατηρούσε πριν την εφαρμογή αυτών των μεταρρυθμίσεων, ιστορικά από τον 15ο αιώνα με την συλλογή κειμένων του Στογκλάβ.

Οι Ρωσόφωνοι αναφέρονται στο σχίσμα αυτό ως ρασκόλ (Ρωσικά:"раскол"- ετυμολογικά δείχνοντας "διαχωρισμό")
Μακάμπι Τελ Αβίβ

Η Μακάμπι Τελ Αβίβ (εβραϊκά: מכבי תל אביב, αγγλικά: "Maccabi Tel Aviv") είναι αθλητικός σύλλογος του Ισραήλ με έδρα το Τελ Αβίβ. Ιδρύθηκε το 1906, είναι τμήμα της ομοσπονδίας Μακάμπι και αποτελεί τον ισχυρότερο σύλλογο της χώρας του στα αθλήματα του ποδοσφαίρου και της καλαθοσφαίρισης, στα οποία έχει πανηγυρίσει και διεθνείς τίτλους.
Γκάμπιερ Νήσοι

Οι Γκάμπιερ Νήσοι (κατ΄ ερμηνεία της γαλλικής τους ονομασίας: "Îles Gambier" ή επισήμως Αρχιπέλαγος των Γκάμπιερ, "Archipel des Gambier") είναι μια ομάδα νησιών στον νότιο Ειρηνικό Ωκεανό, που διοικητικά αποτελεί τμήμα της Γαλλικής Πολυνησίας. Το αρχιπέλαγος βρίσκεται νοτιοανατολικά του Τουαμότου αρχιπελάγους και πολύ κοντά σε αυτό, αλλά θεωρείται ξεχωριστό αρχιπέλαγος λόγω της ξεχωριστής γλώσσας και κουλτούρας των νησιών. Το μεγαλύτερο νησί είναι η Μανγκαρέβα.
Τζένα

Η Τζένα ή Ζώνα ( είναι βουνό που βρίσκεται στα σύνορα της Ελλάδας και της Βόρειας Μακεδονίας. Συνδέεται στα δυτικά με τον Βόρα (με την κορυφή Πίνοβο) και νοτιοανατολικά με το Πάικο. Η κορυφή της έχει υψόμετρο 2.182 μέτρα. Το ελληνικό τμήμα του βουνού βρίσκεται στο νομό Πέλλας. Από την πλευρά της Βόρειας Μακεδονίας υπάρχει εγκαταλελειμμένο χιονοδρομικό κέντρο.
Πρωτάθλημα ποδοσφαίρου Φινλανδίας

To Πρωτάθλημα ποδοσφαίρου Φινλανδίας (φινλανδικά: "Veikkausliiga" για εμπορικούς λόγους) είναι κατηγορία της Φινλανδικής Ποδοσφαιρικής Ένωσης (Jalkapalloliiga ry), υπό την Φινλανδική Ποδοσφαιρική Ομοσπονδία (SPL) και η οποία αποτελείται από 12 ομάδες με σύνολο 33 αγώνες.

Η ομάδα που θα τερματίσει πρώτη κερδίζει μία θέση στα προκριματικά του Τσάμπιονς Λιγκ ενώ ορισμένες ομάδες που θα τερματίσουν στις κορυφαίες θέσεις, πάνε στα προκριματικά του Γιουρόπα Λιγκ. Οι ομάδες που θα τερματίσουν στις θέσεις 11 και 12 δίνουν αγώνες πλέι-οφ και υποβιβάζονται στη Α΄ Κατηγορία της Φινλανδίας. Ιδρύθηκε το 1990 και αντικατέστησε την κατηγορία Α΄ Κατηγορία Φινλανδίας (Mestaruussarja) που ήταν η πρώτη κατηγορία από το 1973 μέχρι και το 1989.

Η ομάδα που έχει τα περισσότερα πρωταθλήματα είναι η ΧΓΚ Ελσίνκι με 29 τίτλους. Τέλος τα κύπελλα που διοργανώνονται είναι το Κύπελλο Φινλανδίας και το Φινλανδικό Λιγκ Καπ. Το Πρωτάθλημα ποδοσφαίρου Φινλανδίας είναι το 29ο πρωτάθλημα στην Ευρώπη.
Ίντερ Τούρκου

Η Ίντερ Τούρκου (φινλανδικά: "Inter Turku") είναι ποδοσφαιρικός σύλλογος της Φινλανδίας με έδρα την πόλη Τούρκου. Ιδρύθηκε το 1990 και το 1996 κατάφερε να προβιβαστεί στην ανώτατη κατηγορία της χώρας, σημειώνοντας την πρώτη της επιτυχία. Τη διετία 2008 και 2009 ήρθαν και οι πρώτοι τίτλοι στη συλλογή της, καθώς κατέκτησε το Πρωτάθλημα Φινλανδίας καθώς και το Λιγκ Καπ το 2008, όπως και το Κύπελλο Φινλανδίας το 2009.
Κόλπος της Βεγγάλης

thumb|right|285px|Ο Κόλπος της Βεγγάλης
Ο Κόλπος της Βεγγάλης ή Όρμος της Βεγγάλης είναι ο μεγαλύτερος κόλπος της Γης. Βρίσκεται στη ΝΑ. Ασία και αποτελεί το ΒΑ. τμήμα του Ινδικού Ωκεανού μεταξύ της Ινδικής χερσονήσου και της ΝΑ. Ασίας, της Μαλαϊκής χερσονήσου. Η έκτασή του υπολογίζεται σε 2.172.000 τ.χλμ. Το σχήμα του είναι τριγωνικό με το άνοιγμα προς νότο και τον μυχό προς βορρά, ακριβώς αντίθετο με αυτό της ινδικής χερσονήσου.
Ροζό

H Ροζό (Roseau) είναι η πρωτεύουσα και η μεγαλύτερη πόλη στην Δομινίκα. Ανήκει στην ενορία του Αγίου Γεωργίου. Βρίσκεται στην δυτική πλευρά του νησιού της Δομινίκας και ο πληθυσμός της πόλης είναι 14.847 κάτοικοι, σύμφωνα με απογραφη του 2001. Η αρχιτεκτονική της πόλης είναι συνδυασμός της σύγχρονης και της αποικιακής τεχνοτροπίας.
Αουστράλ Νήσοι

Οι Αουστράλ Νήσοι (κατ΄ ερμηνεία της γαλλικής τους ονομασίας: "Îles Australes" ή επισήμως Αουστράλ Αρχιπέλαγος, "Archipel des Australes"), δηλαδή Νότια νησιά, είναι μια ομάδα νησιών στον νότιο Ειρηνικό Ωκεανό, που διοικητικά αποτελεί τμήμα της Γαλλικής Πολυνησίας. Γεωγραφικά το αρχιπέλαγος χωρίζεται σε δύο ξεχωριστά αρχιπελάγη, στο Τουμπουάι και στο Μπας. Το μεγαλύτερο νησί είναι η Τουμπουάι, στην οποία βρίσκεται και η πρωτεύουσα των νησιών Αουστράλ.
Τρίπουρα

Η Τρίπουρα (ή Τριπούρα) είναι μία από τις 29 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειοανατολικό τμήμα της χώρας, κοντά στο μυχό του κόλπου της Βεγγάλης. Η συνολική της έκταση είναι περίπου 10.490 τ.χλμ., ενώ ο πληθυσμός της περίπου 3.200.000. Πρωτεύουσά της είναι η πόλη Αγκαρτάλα.
Παγκόσμιο Πρωτάθλημα Καλαθοσφαίρισης Γυναικών 2010

right|150px
Το Παγκόσμιο Πρωτάθλημα Καλαθοσφαίρισης Γυναικών 2010 ("FIBA World Championship for Women 2010") έλαβε χώρα στη Δημοκρατία της Τσεχίας από τις 23 Σεπτεμβρίου μέχρι τις 3 Οκτωβρίου 2010. Οι αγώνες διεξήχθησαν σε τρεις πόλεις: την Οστράβα, το Μπρνο και το Κάρλοβι Βάρι.
Τσαρλς Χάνντυ

Ο Τσαρλς Χάνντυ (αγγλικά: "Charles Handy"), γεννημένος το 1932, είναι Ιρλανδός συγγραφέας και φιλόσοφος, που θεωρείται ευρέως ο μεγαλύτερος Βρετανός στοχαστής ειδικευμένος στην οργανωσιακή συμπεριφορά και τη διοίκηση επιχειρήσεων.

Σπούδασε στην Οξφόρδη και στη Σχολή Διοίκησης Επιχειρήσεων Sloan του ΜΙΤ. Διετέλεσε στέλεχος της πετρελαιοβιομηχανίας καθώς και οικονομολόγος της εταιρίας Shell International. Επιπροσθέτως κατείχε τη θέση του Καθηγητή Ανάπτυξης Διοικητικών Στελεχών στο London Business School.

Ο Χάνντυ είναι γνωστός για τις απόψεις του σχετικά με τη μεταβαλλόμενη φύση της εργασίας και των οργανώσεων, ενώ προσφάτως πραγματεύεται τις επιπτώσεις που που έχουν οι δραματικές αυτές αλλαγές πάνω στην κοινωνία γενικότερα, καθώς και το θέμα της συνολικής επανεξέτασης της έννοιας του καπιταλισμού.
Χιμάτσαλ Πραντές

Η Χιμάτσαλ Πραντές είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βόρειο τμήμα της χώρας. Η συνολική της έκταση είναι περίπου 55.780 τ.χλμ., ενώ ο πληθυσμός της (το 2001) ήταν περίπου 6.078.000. Πρωτεύουσά της είναι η πόλη Σίμλα.

Η Ομόσπονδη Πολιτεία Χιμάτσαλ Πραντές ιδρύθηκε το 1971 με την απόσχιση ανατολικού τμημάτος της Πολιτείας Παντζάμπ.
Σαντιάγο ντε Κομποστέλα

Το Σαντιάγο ντε Κομποστέλα είναι η πρωτεύουσα της αυτόνομης κοινότητας της Γαλικίας στην Ισπανία. Ο καθεδρικός ναός, που δεσπόζει στην κύρια πλατεία της παλιάς και καλοδιατηρημένης πόλης και είναι αφιερωμένος στον Άγιο Ιάκωβο (Santiago), είναι ο προορισμός ενός από τους πιο σημαντικούς δρόμους προσκυνήματος, γνωστού ήδη από τον 9ο αιώνα ως του "Δρόμου του Αγίου Ιακώβου", γαλικιανά: Camiño de Santiago. Το 1985 όλη αυτή η διαδρομή αναγνωρίστηκε ως Μνημείο Παγκόσμιας Κληρονομιάς από την UNESCO.
Cryptoprocta spelea

Το είδος Cryptoprocta spelea, γνωστό και ως γιγάντια φόσα, είναι εξαφανισμένο είδος σαρκοφάγου από τη Μαδαγασκάρη στην οικογένεια των Ευπλερίδων, η οποία είναι πιο συγγενική με τις μαγκούστες και περιλαμβάνει όλα τα σαρκοφάγα της Μαδαγασκάρης. Περιγράφηκε για πρώτη το 1902, και το 1935 αναγνωρίστηκε ως ξεχωριστό είδος από τον στενότερο συγγενή του, τη φόσα ("Cryptoprocta ferox"). Το είδος "C. spelea" ήταν μεγαλύτερο από τη φόσα, αλλά κατά τα άλλα παρόμοιο. Τα δύο δεν ήταν πάντα αποδεκτά ως ξεχωριστά είδη. Το πώς και πότε εξαφανίστηκε το μεγαλύτερο δεν είναι γνωστό, ενώ υπάρχουν κάποιες ανεκδοτικές μαρτυρίες, συμπεριλαμβανομένων αναφορών για πολύ μεγάλες φόσες, ότι υπάρχει παραπάνω από ένα επιζόν είδος. 

Το είδος είναι γνωστό από υποαπολιθωμένα οστά που βρέθηκαν σε ποικιλία σπηλαίων στην βόρεια, δυτική, νότια και κεντρική Μαδαγασκάρη. Σε κάποιες τοποθεσίες βρέθηκε μαζί με κατάλοιπα του είδους "C. ferox", αλλά δεν υπάρχουν στοιχεία ότι τα δύο έζησαν ταυτόχρονα. Παραδείγματα ζώντων ειδών συγγενικών σαρκοφάγων με παρόμοια μεγέθη που κατάφεραν να συνυπάρξουν, υποδεικνύουν ότι κάτι παρόμοιο είναι πιθανό να συνέβη με τα είδη "C. spelea" και "C. ferox". Το "C. ferox" θα ήταν ικανό να κυνηγάει μεγαλύτερα θηράματα από ότι ο μικρότερος συγγενής του, συμπεριλαμβανομένων και των προσφάτως εξαφανισμένων γιγάντιων λεμούριων.
Περιφέρεια Ηπείρου

Η Περιφέρεια Ηπείρου είναι μία από τις 13 περιφέρειες της Ελλάδας. Διοικητικά αποτελεί δευτεροβάθμιο οργανισμό τοπικής αυτοδιοίκησης, ενώ γεωγραφικά ταυτίζεται με το ομώνυμο διαμέρισμα.

Καταλαμβάνει έκταση 9.203 τ.χμ. και ο πληθυσμός της ανέρχεται σε 336.856, σύμφωνα με την πλέον πρόσφατη απογραφή της ΕΣΥΕ (2011). Μεγαλύτερη πόλη και πρωτεύουσά της είναι τα Ιωάννινα.
Μαρίζα Μελ

Η Μαρίζα Μελ (24 Φεβρουαρίου 1939 — 16 Μαΐου 1992) ήταν Αυστριακή ηθοποιός. Συμμετείχε σε περισσότερες από 60 ταινίες Γερμανικής, Αμερικανικής και Ιταλικής παραγωγής αλλά έγινε κυρίως γνωστή ως πρωταγωνίστρια πολλών Ιταλικών καλτ ταινιών των δεκαετιών '60 και '70. Ο πιο διάσημος ίσως ρόλος της υπήρξε αυτός της "Εύα Καντ", συντρόφου του δαιμόνιου τυχοδιώκτη Ντιαμπολίκ, στην ομότιτλη μεταφορά του δημοφιλούς Ευρωπαϊκού κόμικ από τον Μάριο Μπάβα το 1968.
Πλήκτρα

thumb|right|250px|
Πλήκτρα (αγγλ. keyboard ή keys) ονομάζονται τα ηλεκτρόφωνα πληκτροφόρα μουσικά όργανα τα οποία παράγουν ήχο με τη χρήση μουσικού πληκτρολογίου. Τα πιο διαδεδομένα από αυτά διαθέτουν μηχανικές, ηλεκτρομηχανικές και ηλεκτρικές ιδιότητες, με πιο γνωστό το συνθεσάιζερ (αγγλ. synthesizer), ονομασία που προέρχεται από την αρχαία ελληνική λέξη "σύνθεσις", καθώς και το ηλεκτρικό αρμόνιο.

Τα πλήκτρα εξελίχτηκαν κυρίως κατά τον 20ό αιώνα, με ηλεκτρομηχανικά όργανα, όπως το "Ondes Matenot". Αν και τα ίδια τα πλήκτρα αρχικά φτιάχνονταν με φυσικά υλικά όπως έβενο και ελεφαντόδοντο, αργότερα χρησιμοποιήθηκαν συνθετικά υλικά για να καλύψουν τα ξύλινα κλειδιά.

Έχει γίνει αρκετή προσπάθεια για την αντικατάσταση ενός ογκώδους οργάνου όπως είναι το πιάνο με κάτι μικρότερο και ελαφρύτερο. Το ηλεκτρικό πιάνο και ηλεκτρονικό πιάνο ήταν αρχικές προσπάθειες που, αν και υπήρξαν χρήσιμες ως όργανα αυτά καθαυτά, εντούτοις δεν μπόρεσαν να αναπαράγουν την χροιά στον ήχο του πιάνου. 

Μεγάλη εξέλιξη στον χώρο των συνθετών μουσικής (synthesizers) υπήρξε κατά τη δεκαετία του 1960, η οποία συνεχίζεται μέχρι και σήμερα.
Stereophonics

Οι Stereophonics είναι Ουαλικό ροκ συγκρότημα με εναλλακτικό ροκ και μπριτ ποπ ήχο, που δημιουργήθηκε το 1992. Έχουν κυκλοφορήσει επτά στούντιο άλμπουμ, πέντε εκ των οποίων έφτασαν στην κορυφή των Βρετανικών τσαρτς. Το 2005, το τραγούδι τους "Dakota", έφτασε στην πρώτη θέση των σινγκλς στη Βρετανία.
Μπριτ ποπ

Η Μπριτ ποπ (αγγλ.: "Britpop") είναι είδος της εναλλακτικής ροκ. Εμφανίστηκε στο Ηνωμένο Βασίλειο, προερχόμενη από την ανεξάρτητη μουσική των αρχών της δεκαετίας του 1990, έχοντας ως βάση τα συγκροτήματα που επηρεάστηκαν από την Βρετανική ποπ μουσική της δεκαετίας του 1960 και του 1970, στην οποία ήταν έντονη η χρήση κιθάρας. Η Μπριτ ποπ εμφανίστηκε κυρίως ως μια αντίδραση σε άλλα ανερχόμενα κινήματα μουσικής του τέλους της δεκαετίας του 1980, και κυρίως αυτού της γκραντζ στις Ηνωμένες Πολιτείες. Στο κίνημα της Μπριτ ποπ έδωσαν ώθηση Βρετανικά συγκροτήματα όπως οι Suede και Blur, τα οποία είχαν αναφορές στην κιθαριστική Βρετανική μουσική του παρελθόντος, με στίχους αναφερόμενους σε καθαρά Βρετανικά θέματα και ανησυχίες. Σε αυτά τα συγκροτήματα σύντομα θα προστεθούν και άλλα όπως οι Oasis, Pulp, Supergrass, Sleeper και Elastica.
Η Μπριτ ποπ ήταν το μουσικό είδος που έφερε την εναλλακτική ροκ της Βρετανίας στο προσκήνιο, ενώ παράλληλα έγινε και η βάση για ένα ευρύτερο Βρετανικό πολιτιστικό κίνημα, το λεγόμενο "Cool Britannia". Αν και τα πιο δημοφιλή συγκροτήματα κατάφεραν να κάνουν παγκόσμια επιτυχία, ιδίως στις Ηνωμένες Πολιτείες, το κίνημα υποχώρησε μέχρι το πέρας της δεκαετίας.

Συγκροτήματα που επηρεάστηκαν από την μουσική της Μπριτ ποπ και χαρακτηρίστηκαν ως Ποστ-Μπριτ ποπ, όπως οι Travis, οι Stereophonics και οι Coldplay, ήταν μερικά από τα πιο επιτυχημένα των τελών της δεκαετίας του 1990 και των αρχών της δεκαετίας του 2000.
Nielsen Media Research

Το Nielsen Media Research (NMR) είναι αμερικάνικο μέσο ενημέρωσης στη σφαίρα του κινηματογράφου, της τηλεόρασης, του ραδιόφωνου, του θεάτρου και των εφημερίδων. Η έδρα της εταιρίας βρίσκεται στη Νέα Υόρκη, με γραφεία και στο Σικάγο.
Πίτσμπεργκ

Το Πίτσμπεργκ ή Πιτσβούργο (αγγλ. Pittsburgh, Pennsylvania), είναι η δεύτερη μεγαλύτερη πόλη στην Αμερικανική πολιτεία Πενσυλβάνια και η έδρα της κομητείας Αλεγκέινι. Είναι η μεγαλύτερη πόλη που βρίσκεται στα Απαλλάχια Όρη και αποτελεί την 27η μεγαλύτερη αστική περιοχή στις Ηνωμένες Πολιτείες. O πληθυσμός του Πίτσμπεργκ, ανέρχεται περίπου σε 311.647 κατοίκους (65η στις ΗΠΑ), ενώ ο πληθυσμός της μητροπολιτικής περιοχής των 7 κομητειών σε 2.362.453 κατοίκους.

Το Πίτσμπεργκ βρίσκεται στα νοτιοδυτικά της Πενσυλβάνια, κτισμένο στη συμβολή των ποταμών Αλεγκέινι, Μονονγκαχίλα και Οχάιο. 

Η πόλη είναι γνωστή ως «η Πόλη του Χάλυβα» («the Steel City») για τις πάνω από τριακόσιες επιχειρήσεις που σχετίζονται με τη χαλυβουργία, και ως «Πόλη των Γεφυρών» για τις 446 γέφυρές της.

__ΕΥΡΕΤΗΡΙΟ__
Περίανδρος Ξενοδοχειάρης

Ο Περίανδρος Ξενοδοχειάρης (1910-14 Φεβρουαρίου 1964), από τα Μιστεγνά Λέσβου, εξελέγη τέσσερις φορές βουλευτής στην εκλογική περιφέρεια Λέσβου-Λήμνου, δυο φορές με το Κόμμα Φιλελευθέρων και δύο φορές με την ΕΡΕ.
The Smiths

Οι The Smiths ήταν Αγγλικό ροκ συγκρότημα που δημιουργήθηκε στο Μάντσεστερ το 1982. Βασισμένο στο δίδυμο του Morrissey (φωνητικά) και του Τζόνυ Μαρρ (κιθάρα), που συνεργάζονταν στην σύνθεση των τραγουδιών με τον Morrissey να γράφει στίχους και τον Μαρρ μουσική, στο συγκρότημα ήταν μέλη και οι Άντι Ρουόρκ (μπάσσο) και Μάικ Τζόις (ντραμς). Οι κριτικοί έχουν αποκαλέσει τους Smiths ως ένα από τα πιο σημαντικά Ποστ πανκ συγκροτήματα που βγήκαν από την ανεξάρτητη Βρετανική μουσική σκηνή τη δεκαετία του 1980.

Eίχαν υπογράψει με την ανεξάρτητη δισκογραφική εταιρεία "Rough Trade Records", με την οποία κυκλοφόρησαν τέσσερα στούντιο άλμπουμ και πολλές συλλογές. Αν και είχαν περιορισμένη εμπορική επιτυχία εκτός του Ηνωμένου Βασιλείου όταν ήταν ακόμα ενωμένοι, και κανένα σινγκλ τους δεν έφτασε ποτέ πάνω από την θέση 10 στη χώρα τους, οι Smiths αργότερα απόκτησαν σημαντική απήχηση και να παρέμειναν αγαπημένο συγκρότημα για πολλούς, με σημαντική εμπορική επιτυχία. Οι Smiths διαλύθηκαν το 1987, εν μέσω διαφωνιών μεταξύ του Μορρισσέυ και του Μαρρ, ενώ από τότε έχουν απορρίψει αρκετές προτάσεις για επανένωσή τους.
Φωτεινή Πιπιλή

Η Φωτεινή Πιπιλή του Ανδρέα (γενν. 7 Φεβρουαρίου 1950) είναι Ελληνίδα πολιτικός, δημοσιογράφος και σύμβουλος επικοινωνίας.
Μασοβία

thumb|right|300px|Η περιοχή της Μασοβίας καθώς και οι υποδιαιρέσεις της.
Η Μασοβία (πολωνικά: Mazowsze, Μάζοφσε) είναι γεωγραφική και ιστορική περιοχή της ανατολικής Πολωνίας. Τα διοικητικά όρια του σύγχρονου ομώνυμου βοϊβοδάτου της Μασοβίας δεν συμπίπτουν με τα σύνορα της ιστορικής περιοχής. Η ιστορική πρωτεύουσα της περιοχής είναι το Πουότσκ.
Αντιγιαμάν

Το Αντιγιαμάν (τουρκικά: Adıyaman) είναι πόλη στη νοτιοανατολική Τουρκία, η πρωτεύουσα της ομώνυμης επαρχίας. Στα αρχαία ελληνικά ήταν γνωστή ως Πέρρη, ενώ οι Κούρδοι την αποκαλούν Σέμσουρ (Semsûr).
Moby

Ο Moby ("Richard Melville Hall", 11 Σεπτεμβρίου 1965) είναι Αμερικανός DJ, τραγουδιστής, τραγουδοποιός και μουσικός. Το πραγματικό του όνομα είναι Ρίτσαρντ Μέλβιλ Χολ, ενώ το ψευδώνυμο "Moby" οφείλεται στον Χέρμαν Μέλβιλ, τον συγγραφέα του «"Μόμπι Ντικ"»

Ο Moby τραγουδάει και παίζει το πλήκτρα, κιθάρα, μπάσο και ντραμς. Σημείωσε επιτυχία στην ambient μουσική σκηνή και οχτώ σινγκλς του κατάφεραν να μπουν στο τοπ-40 των Βρετανικών τσαρτς, στη δεκαετία του 1990.
Σωτήρης Μπαλάφας

Ο Σωτήρης Μπαλάφας (Άρτα, καταγωγή από Χανόπουλο, 19 Αυγούστου 1986) είναι Έλληνας ποδοσφαιριστής που αγωνίζεται ως αμυντικός μέσος.
Audi A8

Το Audi A8 είναι ένα μεγάλο πολυτελές σεντάν αυτοκίνητο της κατηγορίας F, που κατασκευάζεται από τη γερμανική αυτοκινητοβιομηχανία Audi. Η πρώτη γενιά του Α8 εισήχθη τον Μάρτιο του 1994, ως ο επίσημος διάδοχος του Audi V8. Η δεύτερη γενιά του παρήχθη από το 2003 έως το 2009 και η τρίτη γενιά του A8 κυκλοφόρησε στις αρχές του 2010. Τον Σεπτέμβριο του 2017 μπήκε στην παραγωγή η τέταρτη γενιά του.
Κοσμάς ο Ινδικοπλεύστης

right|250px|thumb|Χάρτης του Κοσμά του Ινδικοπλεύστη
Ο Κοσμάς ο Ινδικοπλεύστης («αυτός που έπλευσε στον Ινδικό») ήταν Ελληνικής καταγωγής έμπορος από την Αλεξάνδρεια και αργότερα μοναχός, ο οποίος έζησε τον 6ο μ.Χ. αιώνα, και που την εποχή του Ιουστινιανού έκανε έναν αριθμό ταξιδιών για εμπορικούς λόγους, φτάνοντας μέχρι την Ινδία. Δεν είναι απολύτως βέβαιο ότι «Κοσμάς» είναι το αληθινό του όνομα, αλλά παραδίδεται σε ένα από τα αντίγραφα του 12τομου έργου του «Χριστιανική Τοπογραφία», το οποίο συνέγραψε την περίοδο που μόνασε στο όρος Σινά και περιγράφει τα ταξίδια αυτά.
Θάλασσα της Λιγυρίας

thumb|250px|Η θάλασσα της Λιγουρίας.
Η Θάλασσα της Λιγυρίας (επίσης γνωστό και ως Πέλαγος της Λιγυρίας/Λιγουρίας ή Λιγυρικό Πέλαγος) (ιταλικά: "Mar Ligure", γαλλικά: Mer Ligurienne) είναι θαλάσσια περιοχή της Μεσογείου και βρίσκεται μεταξύ της Ιταλική Ριβιέρας (ακτές Λιγυρίας και Τοσκάνης) και των νήσων Κορσικής και Έλβας. Πήρε μάλλον το όνομα του από τους Λίγυρες, αρχαίο λαό της Ιταλικής χερσονήσου. Η θάλασσα βρέχει τις χώρες: Γαλλία, Μονακό και Ιταλία.
Ταμίλ Ναντού

Η Ταμίλ Ναντού είναι μία από τις 28 Ομόσπονδες Πολιτείες που συγκροτούν σήμερα την Ινδία. Πρόκειται για την πρώην Ομόσπονδη Πολιτεία Μανδράς που τον Αύγουστο του 1968 έλαβε το σημερινό όνομα που σημαίνει "Χώρα των Ταμίλ". 
Βρίσκεται στο νοτιότερο νοτιοανατολικό τμήμα της χώρας. Η συνολική της έκταση είναι 130.058 τ.χλμ., (όσο περίπου η Ελλάδα), και ενώ ο πληθυσμός της, το 1981, ήταν 48.297.456, σήμερα υπολογίζεται περίπου στους 66.400.000 κατοίκους. 
Πρωτεύουσά της είναι η πόλη Τσεννάι, πρώην Μαντράς.
Ρατζαστάν

Η Ρατζαστάν είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειοδυτικό τμήμα της χώρας, στα σύνορα με το Πακιστάν. Η συνολική της έκταση είναι 342.269 τ.χλμ., η μεγαλύτερη σε έκταση Ομόσποδη Πολιτεία της Ινδίας, ενώ ο πληθυσμός της είναι περίπου 56.473.700. Πρωτεύουσά της είναι η πόλη Τζαϊπούρ.
Τζαρχάντ

Η Τζαρχάντ είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο κεντρο-ανατολικό τμήμα της χώρας. Είναι μία από τις τέσσερις τελευταία ιδρυθείσες Πολιτείες. Η συνολική της έκταση είναι 74.677 τ.χλμ. και ο πληθυσμός της είναι περίπου 26.909.000. Πρωτεύουσά της είναι η πόλη Ράντσι.
ΦΚ Ντινάμο Βουκουρεστίου

Η ΦΚ Ντινάμο Βουκουρεστίου (ρουμανικά: "FC Dinamo București") είναι ποδοσφαιρικός σύλλογος της Ρουμανίας. Ιδρύθηκε το 1948 και θεωρείται μια από τις πιο γνωστές εκπροσώπους του Ρουμανικού πρωταθλήματος. Η ομάδα έχει την έδρα της στην πρωτεύουσα, στο Βουκουρέστι. Στο παρελθόν έφθασε στα ημιτελικά του Τσάμπιονς Λιγκ ενώ έχει κατακτήσει το Πρωτάθλημα Ρουμανίας 18 φορές. Επίσης έχει στην τροπαιοθήκη της το Κύπελλο Ρουμανίας 13 φορές και το Σούπερ Καπ της Ρουμανίας 2 φορές.
Φερδινάνδος Κάρολος της Αυστρίας

Ο Αρχιδούκας Φερδινάνδος Κάρολος της Αυστρίας (Βιέννη, 27 Δεκεμβρίου 1868 - Μόναχο, 12 Μαρτίου 1915) από τον Οίκο των Αψβούργων-Λωρραίνης, ήταν ο τρίτος γιος του Καρόλου Λουδοβίκου αρχιδούκα της Αυστρίας από την δεύτερη σύζυγο του Μαρία Αννουνσιάτα των 2 Σικελιών, ανιψιός του αυτοκράτορα Φραγκίσκου Ιωσήφ Α' και νεώτερος αδελφός του αρχιδούκα Φραγκίσκου Φερδινάνδου που δολοφονήθηκε στο Σαράγεβο (1914).

Πραγματοποίησε μοργαντικό γάμο με την Μπέρθα Κζάμπερ (1879 - 1979) χωρίς να αποκτήσει παιδιά, εξορίστηκε από τον θείο του αυτοκράτορα Φραγκίσκο Ιωσήφ στο Τυρόλο (1911) και πέθανε από φυματίωση.
Όθων των Αψβούργων

Ο Όθων των Αψβούργων (γεννήθηκε στο Ράιχεναου αν ντερ Ραξ/Αυστρία στις 20 Νοεμβρίου 1912 - και πέθανε στις 4 Ιουλίου 2011 στο Πέκιγκ/Γερμανία) από τον Οίκο των Αψβούργων-Λωρραίνης γνωστός στην Αυστρία ως Όθων Άψμπουργκ - Λόθρινγκεν ήταν επικεφαλής του Οίκου του και επίσημος διεκδικητής του θρόνου της Αυστρίας, Ουγγαρίας, Κροατίας, Σλοβενίας, Σλοβακίας, Βοσνίας και Ερζεγοβίνης. Μεγαλύτερος γιος του τελευταίου αυτοκράτορα της Αυστρίας Καρόλου Α΄ και της Ζίτας των Βουρβόνων της Πάρμας πρίγκηπας διάδοχος του θρόνου (1916 - 1918) και από τον θάνατο του πατέρα του (1922) διεκδικητής του θρόνου των Αψβούργων. Μερικές φορές αναφέρεται στην Αυστρία ως αρχιδούκας Όθων της Αυστρίας ή πρίγκηπας Όθων της Αυστρίας και στην Ουγγαρία ως Όθων Άψμπουργκ. Ο πατέρας του ανετράπη (1918), αλλά η Ουγγαρία εξακολουθούσε ως το 1944 να είναι βασίλειο χωρίς βασιλιά με αντιβασιλιά τον Μίλος Χόρθι. Μετά την τελευταία απόπειρα του πατέρα του να ξανακερδίσει τον θρόνο της Ουγγαρίας, η οικογένειά του εξορίστηκε στην Πορτογαλική νήσο Μαδέρα, όπου ο πατέρας του σε έναν χρόνο πέθανε. Από τότε ο ίδιος θεωρούσε τον εαυτό του αυτοκράτορα της Αυστρίας. Αντιτάχθηκε σκληρά στην απόπειρα των Ναζί να εισβάλουν στην Αυστρία, γι'αυτό πέρασε το μεγαλύτερο διάστημα της τετραετίας (1940 - 1944) με την μητέρα του Ζίτα στην Ουάσινγκτον· μετά το πέρας του πολέμου επέστρεψε στην Ευρώπη και έζησε αρχικά στην Ισπανία και τη Γαλλία.
Βιεϊρίνια

Ο Αντελίνο Αντρέ Βιέιρα ντε Φρέιτας ("Adelino André Vieira de Freitas", 24 Ιανουαρίου 1986, γνωστός ως Βιεϊρίνια), είναι Πορτογάλος ποδοσφαιριστής που αγωνίζεται για την ομάδα του ΠΑΟΚ.